Gran Chaco

Gran Chaco on harvaan asuttu puoliaron peittämä tasankoalue Etelä-Amerikassa. Alueen pinta-ala on 850 000 km², josta Argentiinalle kuuluu 520 000 km², Paraguaylle 230 000 km², Bolivialle 90 000 km² ja Brasilialle 9 000 km².The Gran Chaco  FAO Alue sijaitsee Andien itäpuolella, Paraguayjoen länsipuolella. 

Etelä-Amerikan kuumimmat paikat ovat Gran Chacossa: Argentiinan puolella on mitattu yli 48 asteen lämpötiloja. Argentiinassa Chacon ja pampan raja määritellään siten, että Chacoon kuuluvat alueet, joilla vuoden keskilämpötila on yli 20 astetta.Argentina  FAO Sademäärän mukaan Chaco voidaan jakaa kolmeen vyöhykkeeseen. Kosteimmalla alueella Chacon itäosassa sataa 1 000 – 1 250 mm vuodessa, keskialueella 700 – 1 000 mm vuodessa ja kuivimmalla alueella länsiosassa 450–600 mm vuodessa.

Alueen hallinnasta käytiin Bolivian ja Paraguayn välillä Chacon sota vuosina 1932–1935, sillä alueella uskottiin virheellisesti olevan runsaita luonnonvaroja, etenkin maaöljyä. Nykyisin alue on harvaan asuttua ja sijaitsee kaukana asutuskeskuksista. Sen asukkaita uhkaavat sekä kuivuus että tulvat, sillä maa ei ime vettä.Boliviassa tulvat koettelevat syrjäseutujen asukkaitaPunainen risti  Esimerkiksi vuonna 2008 Paraguayn puolella julistettiin kuivuuden takia hätätila.Eristetyissä kylissä vapaaehtoiset terveydenhoitajat ovat kullanarvoisia Global Finland 

 Lähteet 

 Aiheesta muualla 

 Carine Hiitonen : Taistelu Chacosta, Helsingin Sanomat, 25.02.1934, nro 54, s. 25, Kansalliskirjaston digitaaliset aineistot

Luokka:Etelä-Amerikan maantiede
Luokka:Tasangot